stanford-oval/wikipedia huggingface dataset:
Atlantic City
Historia

Abseconin saaren alkuperäisasukkaita olivat delaware-intiaanit. Intiaanit harjoittivat alueella kalastusta ja kutsuivat saarta nimellä Absecon, joka viittaa ”joutsenten paikkaan”. Ensimmäiset eurooppalaiset siirtolaiset saapuivat nykyisen kaupungin alueelle vuonna 1783. Paikka oli vain pieni kalastajakylä aina 1850-luvulle saakka, jolloin Jonathan Pitney ja joukko muita liikemiehiä päättivät kehittää paikasta kylpylä- ja lomakohteen. Vuonna 1852 saarelle rakennettiin Camden & Atlantic Railroad -rautatie ja rautatieinsinööri Richard Osborne teki kaupunkisuunnitelman entisen kylän paikalle. Hallinnollisesti Atlantic Cityn kaupunki perustettiin vuonna 1854.
Atlantic City osoittautui nopeasti menestykseksi kylpylä- ja lomakohteena. Kaupungin ensimmäinen rantakatu valmistui vuonna 1870, jolloin rantaa pitkin asetettiin lankkuja, joita pitkin hiekkarantaa pystyi kävelemään päivän kuumimpinakin hetkinä. Kadun varrelle pystytettiin puolestaan ravintoloita ja muuta viihdytystä. Rantakadulta merelle rakennettiin puolestaan laitureita, joille järjestettiin esimerkiksi näyttelyjä ja esityksiä. Suurin laitureista on 700 metrinen Steel Pier. Lisääntyneen matkailun takia kaupunkiin rakennettiin toinen rautatie vuonna 1887. Vuonna 1921 kaupungissa järjestettiin ensimmäiset Miss America -kisat ja vuonna 1929 Charles Darrow julkaisi kuuluisan lautapelinsä Monopoly, joka teki kaupungin eri kaduista kuuluisia. Toisen maailmansodan aikana kaupungin alueella oli armeijan harjoitusalue ja vuonna 1944 hurrikaani hävitti kaupungin rantakatua.
Turismi Atlantic Cityssä alkoi kärsiä lentoyhtiöiden alkaessa tarjota halpoja lentoja muihin lomakohteisiin, kuten Floridaan ja Karibialle toisen maailmansodan jälkeen. Kaupunki pelastettiin vuonna 1976, kun Atlantic Citystä tuli ensimmäinen Yhdysvaltojen itärannikon uhkapelaamisen laillistanut kaupunki. Ensimmäinen kasinohotelli avattiin vuonna 1978 ja pian toimintansa aloitti useita muitakin kasinoita. Sitkeiden huhujen mukaan Atlantic Cityn kasinoilla oli yhteyksiä järjestäytyneeseen rikollisuuteen, mutta asiantuntijoiden mukaan tällaisia yhteyksiä ei huhuista huolimatta ollut. Atlantic Cityssä oli suurimmillaan 12 eri kasinoa, mutta niiden liiketoiminta kärsi huomattavasti 1990-luvulla, jolloin uhkapelaamisen laillistaminen yleistyi muualla itärannikolla. Esimerkiksi Trump Taj Mahal ajautui vararikkoon. Kaupungissa on edelleen kasinoja, mutta kaupunki on pyrkinyt panostamaan entistä enemmän matkailun muille saroille, kuten yökerhoihin ja esityksiin. Hurrikaani Sandy aiheutti mittavia tuhoja kaupungin rantakadun varrella vuonna 2012.
Talous

Turismi muodostaa edelleen Atlantic Cityn talouden kulmakiven. Kaupungin aikanaan kuuluisien kasinojen toiminta on kärsinyt huomattavasti, mutta toisaalta 2010-luvulla on elätelty toivoa myös alan elpymisestä. Rantakadun varrella toimivia kasinohotelleja ovat esimerkiksi Hard Rock Hotel and Casino ja Ocean Resort Casino. Matkailun lisäksi kaupungissa on jonkin verran kevyttä teollisuutta ja se on myös läheisen maaseudun tuotteiden jakelukeskus.
Kotitalouksien keskimääräiset vuosittaiset ansiot Atlantic Cityssä aikavälillä 2012–2016 olivat 26 566 USD ja henkilöä kohden 18 818 USD. 36,6 % väestöstä eli köyhyysrajan alapuolella.
Väestö

Atlantic Cityn asukasluku oli vuoden 2010 väestönlaskennan mukaan 39 558 ja vuoden 2017 arvion mukaan 38 429. Kaupungin metropolialueella oli vuonna 2010 274 549 asukasta. Atlantic Cityn kaupungin asukkaista 34,9 % oli taustaltaan valkoisia, 38,3 % afroamerikkalaisia, 27,6 % latinoja mistä tahansa rodusta ja 16,8 % aasialaisia. 46,1 % kaupungin asukkaista puhui kotonaan jotakin muuta kieltä kuin englantia ja 32,3 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Atlantic City Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren 
Atlantic Cityn rantaa.
Borgata-kasinohotelli.
Belgrade

| City of Belgrade |
| --- | --- |
 Belgrade kuvattuna I-90 valtatieltä.

 City of Belgrade
 Koordinaatit: 45°46′34″N, 111°10′37″W 
Valtio:  Yhdysvallat
Osavaltio:  Montana
Piirikunta:  Gallatin
Hallinto:  
 – Pormestari:  Russell C. Nelson
Pinta-ala:  
 – Kokonaispinta-ala:  8,3  km²
Korkeus:  1 359 m 
Väkiluku (2015 arvio ):  8 029
 – Väestötiheys:  967,3 as./km²
 – Metropolialue:  100 739
Aikavyöhyke:  UTC-7
 
 www.ci.belgrade.mt.us 
Infobox OKVirheellinen NIMI-arvo: 
Belgrade on pikkukaupunki Yhdysvalloissa Montanan osavaltiossa. Se kuuluu Gallatin piirikuntaan. Vuonna 2015 Yhdysvaltain väestönlaskentavirasto arvioi kaupungin väkiluvun olevan 8 029 ja sitä ympäröivän piirikunnan 100 739. Kaupunki on noin 15 kilometrin päässä piirikunnan keskuksesta Bozemanista. Kaupungissa sijaitsee Bozeman Yellowstone International Airport -lentokenttä, joka on osavaltion vilkkain ja Yhdysvaltojen 118. vilkkain. Kaupungin pormestarin toimikausi kestää kaksi vuotta. Vuodesta 2003 lähtien pormestarina on toiminut Russell C. Nelson.
Kaupungin perusti vuonna 1882 yrittäjä nimeltä Thomas B. Quaw miellyttyään maa-alueeseen, jonka oli nähnyt matkustaessaan Northern Pacific Railway -rautatiellä. Rautatietä rahoittaneiden Serbialaisten sijoittajien kunniaksi uusi kaupunki nimettiin Serbian pääkaupungin mukaan.
Viimeiset 10 vuotta Belgrade on ollut yksi Montanan nopeimmin kasvavia yhteisöjä. Vuodesta 2000 vuoteen 2010 kaupungin väkiluku kasvoi 5803:sta 7389:ään eli 27,3 %.
August Wilhelm Hupel

| August Wilhelm Hupel |
| --- | --- |

Henkilötiedot
Syntynyt: 25. helmikuuta 1737 Buttelstedt
Kuollut: 7. helmikuuta 1819 (81 vuotta) Paide
Koulutus ja ura
Tutkimusalue:  kielitiede kansatiede
August Wilhelm Hupel (25. helmikuuta 1737 – 7. helmikuuta 1819) oli saksalainen pappi, kielitieteilijä ja julkaisija. Muutettuaan Viroon hän tutki etenkin Viron ja Liivinmaan kieliä ja kansoja, mutta hänen teoksensa koskivat monia tieteenaloja. Hupelin ajattelutapa oli valistusajalle tyypillinen humaani.
Bangers and mash

Bangers and mash brittiläisessä pubissa
Vegaaninen bangers and mash
Bangers and mash oluen kanssa tamperelaisessa pubissa
Bangers and mash on perinteinen brittiläinen ruokalaji, joka koostuu makkaroista ja perunasoseesta. Makkara voi olla tehty sian, lampaan tai naudan lihasta, usein käytetään Cumberlandin makkaraa. Ruokalajiin kuuluu yleensä sipulikastiketta, mutta siihen voi lisäksi kuulua paistettua sipulia ja herneitä.
Ruokalajia pidetään usein kotonakin valmistettuna tyypillisenä pubiruokana, koska se on nopeaa ja helppoa valmistaa suurinakin määrinä.
Vuonna 2009 ruokalaji listattiin Ison-Britannian suosituimpana lohturuokana Good Food -televisiokanavan järjestämässä kyselyssä.
Etymologia

Vaikka usein väitetään että termi "bangers" keksittiin toisen maailmansodan aikana, termi oli itse asiassa käytössä jo vuonna 1919. Termi otettiin brittiläisessä puheessa käyttöön ensimmäisen maailmansodan aikana, kun makkarat lihan puutteen vuoksi valmistettiin niin vetisinä, että ne saattoivat poksahtaa keitettäessä korkeassa lämpötilassa.
Aiheesta muualla

Bangers & Mash, Wikibooks Cookbook
Bangers and mash, WikiMedia Commons
BMW Projekt IV

| BMW Strahljäger IV |
| --- | --- |
 BMW Strahljäger Projekt IV
Tyyppi:  Suihkuhävittäjä
Alkuperämaa:   Saksa
Valmistaja:  BMW
Suunnittelija:  Huber
Valmistusmäärä:  0 kpl
BMW Projekt IV oli BMW:n tytäryhtiö EZS:ssä kehitetty suunnitteluasteelle jäänyt toisen maailmansodan aikainen suihkuhävittäjälentokone, jonka tarkoituksena oli demonstroida ja toimia mainoskampanjana BMW:n valmistamalle BMW 018 turbojetille.
Suunnittelu ja kehitys

BMW:n kehitystyöt oman turbojetin kanssa olivat venyneet pitkälle sotavuosiin ja lentokonevalmistajien kiinnostus oli jo alkanut siirtyä muihin moottorivaihtoehtoihin. Vuoden 1944 paikkeilla päätettiin BMW:llä aloittaa pieni mainoskampanja pyrkimyksenä jälleen herättää kiinnostusta BMW:n valmistamille 003- ja 018 mallisille turbojeteille kehittämällä muutamia lentokonemalleja, joihin niiden uskottiin hyvin soveltuvan.
BMW Projekt IV kehitettiin osaksi mainoskampanjaa marraskuussa vuonna 1944, ja sen kehitystöistä oli vastuussa diplomi-insinööri Huber, joka työskenteli BMW:n tytäryhtiö EZS:ssä. Projekt IV oli kolmea aikaisempaa mallia suurempi, sillä sen tuli toimia huomattavasti suuremmalla BMW 018 turbojetilla. Vaihtoehtoisesti myös Heinkelin HeS 011 turbojetti oltaisiin voitu asentaa. Moottori oli sijoitettuna rungon sisälle siipien alapuolelle, ja tämän ilmanottoaukko kulki ohjaamon alitse koneen nokasta kahta kanavaa pitkin moottoriin. Koneessa oli sisäänvedettävä kolmipyöräteline, ja aseistuksen tuli olla kaksi MK 108 30 mm konetykkiä.
Tekniset tiedot

Lähde:
Yleiset ominaisuudet
Miehistö: 1
Siipipinta-ala: &&&&&&&&&&&&&060.&&&&0060 m²
Lentopaino: 0Virhe lausekkeessa: odottamaton numero.0Virhe lausekkeessa: odottamaton numero10 600 kg
Suoritusarvot
Aseistus
2 x 30mm MK 108 konetykki
Avatar (internet)

Avatar on hahmo, joka edustaa käyttäjää virtuaalimaailmassa, esimerkiksi videopelissä tai Internetissä. Ensimmäisen kerran termiä on käytetty tässä tarkoituksessa Neal Stephensonin kirjassa Snow Crash (1992) käyttäjien hahmoista Metaverse-nimisessä keinotodellisuudessa.  Tästä termi levisi ensin kuvaamaan kolmiulotteisten maailmojen käyttäjien hahmoja ja siitä tarkoittamaan yleisesti käyttäjien hahmoja Internetissä. Keskustelualueilla avatar viittaa käyttäjän valitsemiin kuviin, jotka toistuvat kaikkien tämän kirjoitusten yhteydessä.
Sanan alkuperäinen merkitys on sanskritinkielinen hindulaisen jumaluuden inkarnaatiota tarkoittava avatāra, joka on perinteisesti suomennettu uskonnollisissa teksteissä muotoon avataara. Tietotekniikkaan avatar-termi kiersi englannin kielen kautta ja siitä on jäänyt kaksi a-kirjainta pois. Avatar-sanaa voi taivuttaa kahdella tavalla: joko vierassanana avatarin, avataria, avatariin tai suomalaisen sanan kuningatar tapaan avattaren, avatarta, avattareen.
Aiheesta muualla

Kuvia tai muita tiedostoja aiheesta Avatar (internet) Wikimedia Commonsissa
Blanot

Blanot voi tarkoittaa seuraavia:
Maantiede

Blanot, kunta Ranskassa Côte-d'Orin departementissa
Blanot, kunta Ranskassa Saône-et-Loiren departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blanot”, voi hakea sivunnimihaulla, laajalla sivunnimihaulla tai tekstihaulla.
Blue Angels

Blue Angelsin tunnus.
Blue Angels (suom. Sinienkelit, lempinimi: The Blues tai Air Fat Albert) on yhdysvaltalainen, Yhdysvaltain laivaston taitolentoryhmä. Vuonna 1946 perustettu taitolentoryhmä on ulkonäöltään suhteellisen helposti tunnistettava, sillä se käyttää syvän sinisiä eli amiraalinsinisiä värityksiä keltaisin koristeluin. Useat lentoryhmän pilotit ovat käyneet Top Gun -nimellä tunnetun laivaston lentoakatemian. Top Gun -tyyppinen koulutus pohjautui laivaston ilmavoimien kokemiin raskaisiin lentäjien menetyksiin, joka kumuloitui vuonna 1967.
Blue Angels on käyttänyt monia eri konetyyppejä. Aluksi konetyyppi oli Grumman F6F Hellcat, sittemmin Grumman F8F Bearcat.
Suihkukoneiden aikakauden lentoryhmässä aloittivat Grumman F9F Panther sekä Grumman F-9 Cougar -konetyypit ja myöhempänä Grumman F-11 Tiger. 1970- ja 1980-luvuilla ryhmässä palvelivat McDonnell F-4 Phantom II ja Douglas A-4 Skyhawk-tyypit.
2010-luvun aikaan ryhmä käyttää MDC/Boeing F-18 Hornet -konetyyppiä. Materiaalihuoltoa varten tarvittava tukikone "Fat Albert" on Lockheed C-130 Hercules. Ryhmä on saanut puolustuksellisesta budjetista käyttöönsä 37 miljoonaa dollaria vuonna 2011. Blue Angels käyttää kahta eri lentotukikohtaa toimintaansa varten, näistä toinen on NAS Pensacola. Toinen on NAF El Cientro, jonka sijainti on Kaliforniassa. Yleisö pääsee seuraamaan taitolentoryhmän harjoituksia Pensacolassa maksutta, mutta yli 16-vuotiailta henkilöllisyys tarkastetaan, eikä harjoitusalueen läheisyyteen sallita matkatavaroita: kuten reppuja tai matkalaukkuja. Ryhmän lentoesitysten aikana ei ole sattunut vakavia koneturmia, joskin lentäjien menetyksiä on tapahtunut. Blue Angelsissa on lentänyt myös naispuolisia pilotteja. Tyypillisen vuosittaisen esiintymiskauden aikana, ryhmä lentää arviolta 60 lentoesitystä 30 eri kohteessa, joista noin 2 sijaitsee Kanadassa.
Blue Angelsin koneita "Delta"-muodostelmassa, Miramarin yllä vuonna 2011.
Aiheesta muualla

Kuvia tai muita tiedostoja aiheesta Blue Angels Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Blue Angels
Käännös suomeksi
Berkshire Hathaway Energy

| Berkshire Hathaway Energy |
| --- | --- |

Yritysmuoto:  osakeyhtiö
Toimitusjohtaja:  Gregory E. Abel
Kotipaikka:  Omaha, Nebraska
Toiminta-alue:  Iowa, Illinois, Etelä-Dakota, Nebraska
Toimiala:  energia
Tuotteet:  sähkön tuotanto ja siirto, putkilinjat
Liikevaihto:  17,86 mrd. USD (2016)
Liikevoitto:  3,44 mrd. USD (2016)
Nettotulos:  2,54 mrd. USD (2016)
Henkilöstö:  20 760 (2016)
Omistaja:  Berkshire Hathaway
Kotisivu:  www.berkshirehathawayenergyco.com
Infobox OKVirheellinen NIMI-arvo: 
Berkshire Hathaway Energy (aikaisemmin MidAmerican Energy Holdings Company vuoteen 2014 saakka) on yhdysvaltalainen energia-alan holdingyhtiö, jonka kotipaikka on Omahassa, Nebraskassa. Yhtiö on osa Warren Buffettin Berkshire Hathaway sijoitusyhtiötä, joka omistaa 90 % yhtiöstä. Berkshire Hathaway hankki omistuksensa vuonna 1999.
Luettelo omistuksista

Berkshire Hathaway Energy omistaa ainakin nämä yritykset:
MidAmerican Energy Company
BHE Renewables (tuulivoiman ja muun uusiutuvan energian tuottaja, 4 080 MW)
BHE U.S. Transmission (sähkönsiirtoa Teksasissa ja Kansasissa)
PacifiCorp (ostettu $9,4 miljardilla vuonna 2005)
Northern Powergrid (sähkönsiirtoa Britanniassa, entinen CE Electric UK)
Integrated Utility Services UK
CalEnergy (maalämpövoimaloita Kaliforniassa 338 MW, maakaasuvoimaloita Illinoisissa 551 MW, 240 MW voimala New Yorkissa, 212 MW laitos Teksasissa ja 50 MW Arizonassa.)
CalEnergy Philippines
Kern River Gas Transmission Company (Kern River kaasuputki)
Northern Natural Gas Company (Yhdysvaltojen suurin kaasuputkiverkosto, toimii 11 osavaltiossa)
HomeServices of America (kiinteistönvälittäjäketju joka toimii 28 osavaltiossa 29 000 välittäjän voimin)
BYD Company (10 % osakekannasta)
NV Energy (sähkön ja maakaasun tuottaja Nevadassa)
Metalogic Inspections Services (öljyn, kaasun ja sähkön tuotanto, palveluita)
Intelligent Energy Solutions
AltaLink (kanadalainen sähköntuottaja, ostettu C$3,24 miljardilla 2014)
Oncor Electric Delivery Company LLC. (yrityskauppa kesken, julkistettu heinäkuussa 2017)
Blankenhainin linna

Linnan päärakennus.
Blankenheinin linnaa ja sen ympäristöä.
Blankenhainin linna (saks. Schloss Blankenhein) on suurehko linna Blankenhainin kunnassa, Saksan Saksin osavaltiossa.
Linnalla on historiaa 1100-luvulle saakka. Vuonna 1661 puolet linnasta tuhoutui tulipalossa ja se jälleenrakennettiin vuoden 1699 tienoilla. Nykyisen barokin tyylisuuntaa edustavan ulkonäkönsä mansardikattoineen ja kupolitorneineen linna sai vuonna 1765.
Nykyisin linnassa ja sen ympäristössä toimii ulkoilmamuseo Deutsche Landwirtschaftsmuseum Schloss Blankenhain, joka esittelee vuosien 1890 ja 1990 välistä maataloutta ja maalaiselämää Saksassa. Museo kattaa 11 hehtaarin suuruisen alueen, ja siihen kuuluu 60 rakennusta.
Aiheesta muualla

Wikimedia Commonsissa on kuvia tai muita tiedostoja aiheesta .
Deutsches Landwirtschaftsmuseum Schloss Blankenhein
Avaz Twist Tower

| Avaz Twist Tower |
| --- | --- |

Tiedot
Sijainti:  Sarajevo, Bosnia ja Hertsegovina
Koordinaatit:  43°51′38″N, 18°24′09″E
Rakennettu:  2006–2008
Tila:  valmis
Yritykset
Arkkitehti:  Faruk Kapidžić
Tekniset tiedot
Kerroksia:  36
Korkeus
Antenni:  176 m
Kattokorkeus:  150 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Avaz Twist Tower on vuonna 2008 rakennettu pilvenpiirtäjä Sarajevossa. Torni on 150 metriä korkea ja siinä on 39 kerrosta. Ylimmässä kerroksessa on yleisölle avoin maksullinen näköalatasanne.
Aiheesta muualla

Kuvia tai muita tiedostoja aiheesta Avaz Twist Tower Wikimedia Commonsissa
Bad to the Bone (albumi)

| Bad to the Bone George Thorogood & the Destroyers |
| --- | --- | --- |

Studioalbumin tiedot
 Äänitetty : 1981–1982
 Julkaistu: 1982
 Tuottaja(t): Jim Gaines
 Tyylilaji: blues rock
 Kesto: 40.17
 Levy-yhtiö: EMI America
George Thorogoodin & the Destroyersin muut julkaisut
| More George Thorogood and the Destroyers 1980 | Bad to the Bone 1982 | Maverick 1985 |
Bad to the Bone on yhdysvaltalaisen blues rock -yhtyeen George Thorogood & The Destroyersin viides studioalbumi. Sen julkaisi 1982 EMI American Records. Albumi sisältää yhtyeen ehkä tunnetuimman kappaleen "Bad to the Bone". Osa kappaleista on cover-versioita, kuten alun perin Johnny Cashin levyttämä "Wanted Man".
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Säv&san | Kesto |  |  |  |  |
| 1. | Back to Wentzville |  |  | George Thorogood | 3.30 |  |  |  |  |
| 2. | Blue Highway |  |  | Getz & Gravenites | 4.44 |  |  |  |  |
| 3. | Nobody But Me |  |  | The Isley Brothers | 3.28 |  |  |  |  |
| 4. | It's a Sin |  |  | Jimmy Reed | 3.32 |  |  |  |  |
| 5. | New Boogie Chillun |  |  | John Lee Hooker | 5.03 |  |  |  |  |
| 6. | Bad to the Bone |  |  | Thorogood | 4.52 |  |  |  |  |
| 7. | Miss Luann |  |  | Thorogood | 4.13 |  |  |  |  |
| 8. | As The Years Go Passing By |  |  | Deadric Malone | 5.03 |  |  |  |  |
| 9. | No Particular Place to Go |  |  | Chuck Berry | 4.00 |  |  |  |  |
| 10. | Wanted Man |  |  | Bob Dylan | 3.12 |  |  |  |  |
Kokoonpano

George Thorogood – laulu, kitara
Billy Blough – basso
Jeff Simon – rummut, lyömäsoittimet
Hank Carter – saksofoni
Ian Stewart – koskettimet, piano
Arvostelut

Allmusic:
Robert Christgau: B–
Aiheesta muualla

Yhtyeen virallinen kotisivu
Blanot (Côte-d'Or)

| Blanot |
| --- | --- |
 Prosessio vuodelta 1931, jolloin oli kulunut 600 vuotta ihmeestä
 Blanot
 Koordinaatit: 47°10′23″N, 4°14′12″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  18,3 km²
Korkeus:  405 m
Väkiluku (2018):  125 
 – Väestötiheys:  6 as./km²
Kunnan numero:  21083
Infobox OKVirheellinen NIMI-arvo: 
Blanot on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 60 kilometriä Beaunen kaupungista länteen.
Blanotin aarre Dijonin arkeologisessa museossa
Kunnan keskustassa oleva Saint Andochelle ja Saint Thyrselle omistettu seurakuntakirkko on todennäköisesti peräisin 1100-luvulta. Kirkossa tapahtui ihme vuonna 1331 pääsiäismessun aikana. Ehtoollisen aikana öylätti putosi ojennettaessa alla pidettävän liinan päälle muuttuen vereksi. Tämä kangastapala on säilötty lasipulloon, jota säilytetään kirkon sakastissa pyhäinjäännöksenä.
Kunnan alueelta löytyi niin kutsuttu Blanotin aarre 1980-luvun alussa. Aarre oli runsas määrä pronssikautisia käyttöesineitä ja naisten koruja. Esineet ovat nähtävissä Dijonin arkeologisessa museossa.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Blanot (Côte-d'Or) Wikimedia Commonsissa
Bergenin hansamuseo

Bergenin hansamuseo
Bergenin hansamuseo on Norjan Bergenin Bryggenissä sijaitseva museo, jossa esitellään kaupungin historiaa hansa-aikana, sekä yleisesti Hansaliittoa. Museon alueen rakennukset ovat 1700-luvulta, ja museossa pääsee tutustumaan ainoisiin yhä jäljellä oleviin hansalaisten kokoontumistiloihin.
Anttu Harlin

| Anttu Harlin> Henkilötiedot |
| --- | --- |
Syntynyt: Suomi
Kansalaisuus:   Suomi
Ammatti:  yrittäjä, kirjailija, televisiotuottaja
Kirjailija
Äidinkieli: suomi
Aiheesta muualla
Löydä lisää kirjailijoitaKirjallisuuden teemasivulta
Antrea Elias "Anttu" Harlin (s. 1980) on suomalainen tuottaja, kirjailija ja yrittäjä. Hän on animaatioihin keskittyneen Gigglebug Entertainment-tuotantoyhtiön toimitusjohtaja ja perustaja. Yhtiö on luonut esimerkiksi Kikattava Kakkiainen- ja Keltainen lumimies- sarjat.
Ura

Ollessaan 18-vuotias Anttu Harlin oli puoli vuotta Meksikossa enonsa Renny Harlinin ohjaaman Deep Blue Sea -elokuvan kuvauksissa osana lavasteryhmää. Lukion ja armeijan jälkeen hän on valmistunut Brightonin yliopistosta, jossa hän opiskeli kolme vuotta teatteria ja visuaalisia taiteita. Työharjoittelunsa hän teki Harlinin Mindhunters-elokuvan jälkituotannossa Lontoossa. Tämän jälkeen Harlin perusti oman studion, jossa hän teki muun muassa musiikkivideoita, dokumentteja ja mainoksia.  Hän työskenteli myös helsinkiläisessä animaatiostudiossa, jossa hän tutustui animaattoreihin ja hahmosuunnittelijoihin, esimerkiksi Joonas Uttiin.
Harlin ja Utti perustivat Gigglebug Entertainment- yhtiön vuonna 2013. Miehet olivat tutustuneet vuonna 2011, kun Utti esitteli Harlinille ideaansa tarttuvasta naurusta ja he olivat alkaneet suunnittella idean ympärille pelisovellusta. Sovellus julkaistiin yrityksen ensimmäisenä toimintavuonna ja Harlin ja Utti alkoivat ideoida keskenään myös Keltainen lumimies -hahmoa.
Keväällä 2015 Kikattava Kakkiainen -sarja sai ensiesiintymisensä Pikku Kakkosessa ja Otava julkaisi ensimmäisen Kikattava Kakkiainen -kirjan.
Yhtiö on tehnyt yhteistyötä muun muassa Disneyn kanssa, kun Harlin ja Utti suunnittelivat Disney Channelille uuden sarjan, joka pohjautui 101 dalmatialaisia -elokuvaan.
Tunnustuksia

Vuonna 2016 julkaistu DJ Kakkiainen voitti Emman
Tuotantoja > Animaatiosarjat

Harlin on toiminut muun muassa
päätuottajana Keltainen lumimies-sarjassa.
tuottajana Nickelodeonin julkaisemssa The BeadBuds, Let's Jam! -animaatiosarjassa
Tuotantoja > Kirjat

Harlin ja Utti ovat julkaisseet useita lastenkirjoja:
Harlin & Utti: Kikattava Kakkiainen: naurunappikirja, 2015
Harlin & Utti: Kikattava Kakkiainen ja jymy-yllätys: metelinappikirja, 2016
Harlin & Utti: Kikattava Kakkiainen ja bändi: musiikkinappikirja, 2017
Harlin & Utti: Kikattava Kakkiainen ja Neiti Siilin avaruuskivi, 2018
Harlin & Utti: Kikattava Kakkiainen ja City-Kanin skeittilauta, 2018
Harlin & Utti: Kikattava Kakkiainen ja Herra Hirven hiekkalinna, 2019
Harlin & Utti: Kikattava Kakkiainen ja Setä Simarusinan käpygolf, 2020
Tuotantoja > Muut

Harlin ja Utti ovat julkaisseet myös musiikkia ja muita äänitallenteita:
Kikattava Kakkiainen: DJ Kakkiainen -CD, 2016
Kikattava Kakkiainen: Juostaan diskoon! -CD, 2018
Aamusatu : Kikattava Kakkiainen ja Kukkuluuruu -äänitallenne, 2019
Yksityiselämä

Anttu Harlin on naimisissa ja hänellä on kolme lasta. Hän on Renny Harlinin sisarenpoika.
Aiheesta muualla

Anttu Harlin Internet Movie Databasessa. (englanniksi)
Barbentane

| Barbentane |
| --- | --- |
 Barbentanen vanhaa kaupunkia
 vaakuna
 Barbentane
 Koordinaatit: 43°54′01″N, 4°44′55″E 
Valtio:  Ranska
Alue:  Provence-Alpit-Riviera
Departementti:  Bouches-du-Rhône
Arrondissementti:  Arles
Pinta-ala:  
 – Kokonaispinta-ala:  27,1 km²
Väkiluku (2015):  4 123 
 – Väestötiheys:  152 as./km²
Kunnan numero:  13010
 
 Kunnan kotisivut 
Infobox OKVirheellinen NIMI-arvo: 
Barbentane on kunta eteläisessä Ranskassa Bouches-du-Rhônen departementissa Provence-Alpit-Rivieran alueella. Kaupunki sijaitsee noin 12 kilometriä Avignonin kaupungista etelään Rhônejoen ja sen sivujoen Durancen haarassa.